stanford-oval/wikipedia huggingface dataset:
הפדרציה הספרדית העולמית
מטרות

המטרה המרכזית של הקמת ההתאחדות הייתה "לאחד בעבודת בנין הארץ וגאולת העם את הקהילות הספרדיות-המזרחיות אשר בכל מרכזי הגולה תחת הנהלה מסודרת... כדי לעבוד שכם אחד... עבודה לאומית משותפת לבניין הארץ והפרחתה, ולהגשמתה המהירה והמלאה של תקוותנו בארץ אבות".
מטרות נוספות היו ייצוג שווה במוסדות התנועה הציונית, הפצת תעמולה לטובת הקרנות הלאומיות, איסוף כספים לפיתוח החקלאות, התעשייה והחינוך העברי בארץ ישראל, שליחת מורים ומנהיגים רוחניים לקהילות בגולה, סיוע בקליטת עולים והקמת לשכה לאספקת מידע אודות תנאי ההתיישבות והקליטה בארץ ישראל.
במסמכי ההתאחדות נכתב כי מטרותיה הן פעילות ציונית וחברתית בקהילות הספרדיות, פעילות חינוכית ותרבותית בקהילות הגולה, הגברת עליית בני עדות המזרח ארצה וסיוע בקליטתם ומציאת תעסוקה עבורם, הכשרת קבוצות להתיישבות חקלאית והקמת מושבים לבני עדות המזרח, השתתפות במגביות לפיתוח הארץ ויישובה ובעיקר הגדלת התרומות לקרנות הלאומיות, שיגור משלחות תעמולה לארצות הגולה כדי לספר אודות רעיון ההתאחדות, ייסוד מוסדות סיוע וחסד לבני עדות המזרח, סיוע להוצאה לאור של כתבים וחיבורים על יהודי ספרד ועדות המזרח, ולשמש כמוסד מתווך ומפשר בין ארגונים ספרדים, ולנהל משא ומתן בשם בני עדות המזרח וספרד אל מול המוסדות הציוניים.
כדי לא ליצור בידול, הסתייגו מייסדי ההתאחדות והבהירו כי הקמת ההתאחדות, אין מטרתה להביא לפירוד האומה, אלא לאחדות בלבד. המטרה הייתה לסייע להסתדרות הציונית כפי שסייעו לה המפלגות הציוניות שארגנו את הקהילות באירופה ובאמריקה, ומעודדות עלייה לארץ ישראל.
לקריאה נוספת

אברהם חיים, "התארגנות עולמית של הקהילות הספרדיות בשנות העשרים והשלושים – הרעיון והמעשה", מורשת יהודי ספרד והמזרח: מחקרים, ירושלים: הוצאת ספרים ע"ש י"ל מאגנס, תשמ"ב 1982, עמ' 171–202 (מידע בקטלוג רמב"י)
הערות שוליים

↑  חזון ומטרות ההסתדרות הציונית, באתר ההסתדרות הציונית העולמית, אוחזר ב-6 במאי 2015.
↑  הפדרציה הספרדית העולמית, באתר unterm, אוחזר ב-6 במאי 2015 (באנגלית).
↑  לאחוד היהודים הספרדים, העולם, 20 בפברואר 1925
↑  הועידה בין הארצית של היהודים הספרדים, העולם, 18 באוגוסט 1925
↑  פתיחת הועידה הספרדית בוינה, הארץ, 16 באוגוסט 1925
↑  הועידה בין הארצית השניה של היהודים הספרדים, העולם, 24 באוגוסט 1925
↑  יששכר בן-עמי, מורשת יהודי ספרד והמזרח, באתר מורשת מרוקו
↑  תקנות ההתאחדות הספרדית, הארץ, 3 בספטמבר 1925
↑  חיים קשלס, היהדות והתנועה הציונית בבולגריה, הקדמה, בתוך: אנציקלופדיה של גלויות - יהדות בולגריה, ירושלים, 1967, עמודים 174-169.
↑  יוסף אליהו שלוש, קול קורא להספרדים ולעדות המזרח בארץ ישראל, 1927, באתר מכונת קריאה
↑  קונגרס של היהודים הספרדים, הארץ, 22 בנובמבר 1928
↑  עוד לענין התאחדות הספרדים, העולם, 24 בפברואר 1928
↑  אברהם אלמליח, הועידה העולמית של העדות הספרדיות באמשטרדם, העולם, 19 במאי 1938
↑  הוקמה התאחדות עולמית של יהודים ספרדיים, המשקיף, 30 באפריל 1945; יצחק ר. מלכו, הקהילות הספרדיות באירופה, העולם, 6 בספטמבר 1945.
↑  היום ועידה ארצית של הספרדים, דבר, 22 בדצמבר 1946
↑  לקראת כינוס יהודי־ספרדי עולמי בירושלים, הד-המזרח, 4 בפברואר 1949
↑  קונגרס יהודי־ספרדי עולמי, הד-המזרח, 25 בפברואר 1949
↑  הקונגרס הספרדי העולמי בדצמבר, הארץ, 24 ביולי 1950
↑  קונגרס ספרדי עולמי, הד-המזרח, 3 בנובמבר 1950
↑  אריה תורג'מן, הקונגרס הספרדי בפאריס, דבר, 14 בנובמבר 1951
↑  אריה תורג'מן, הוקמה הפדרציה העולמית של היהודים הספרדים, דבר, 18 בנובמבר 1951
↑  מרכז עולמי של יהודים ספרדיים בפאריז, חרות, 15 בנובמבר 1951
1 2  יצחק רפאל מלכו, גוברת ההשפעה האנגלו אמריקנית, זמנים, 10 בנובמבר 1953
↑  הקונגרס הספרדי בירושלים דן במצבן של העדות הספרדיות, הארץ, 11 במאי 1954
↑  Stanislav Pejša,‏ Records of the World Sephardi Federation, באתר findingaids.cjh, אוחזר ב-6 במאי 2015 (באנגלית).
↑  לקראת הקונגרס העולמי של היהדות הספרדית מזרחית, דואר היום, 6 בדצמבר 1931
↑  ז'אקלין כהנוב, "העבר היהודי" - נושא מרתק למלומדים את האחדות הקאתולים להזהות הרוחניות בני ספרד, מעריב, 30 ביוני 1964
↑  חלקים מהמאמר זמינים בבלוג "מורשת יהדות מרוקו" (חלק א', חלק ב', חלק ג', חלק ד', ועוד).
| --- | --- |
בקרת זהויות :  NLI: 987007298448905171
אוקיינוס הקרח הצפוני

| --- | --- |
אוקיינוס הקרח הצפוני
אוקיינוס הקרח הצפוני
 מידע כללי
 על שם:  צפון 
 מיקום:  בין היבשות צפון אמריקה, אירופה, אסיה, האי גרינלנד ואיים נוספים
 סוג:  אוקיינוס
 מידות
 שטח:  14,056,000 קמ"ר
 אורך מרבי:  45,390 ק"מ
 עומק מרבי:  5,450 מטר
 ‏עומק ממוצע:  1,038 מטר
 מידע נוסף
 נהר מזין:  Kukpuk River, Wolf River, Hood River 
 מדינות באגן הניקוז:  רוסיה, גרינלנד, קנדה, איסלנד, נורווגיה, ארצות הברית 
 קואורדינטות:  90°N 0°E﻿ / ﻿90°N 0°E﻿ / 90; 0
  (למפת אוקיינוס הקרח הצפוני מוגדלת) אוקיינוס הקרח הצפוני(למפת אוקיינוס הקרח הצפוני רגילה) אוקיינוס הקרח הצפוני
 
אוקיינוס הקרח הצפוני ‏האזנהקובץ:LL-Q9288 (heb)-YaronSh-אוקיינוס הקרח הצפוני.wav‏Ⓘ‏, הנקרא גם האוקיינוס הארקטי, נמצא בחצי הכדור הצפוני, הוא הקטן והרדוד ביותר בין האוקיינוסים. שטח האוקיינוס הוא כ-14.09 מיליון קמ"ר.
האוקיינוס ממוקם כולו סביב ובאזור הקוטב הצפוני. האוקיינוס תחום על ידי היבשות צפון אמריקה, אירופה, אסיה, האי גרינלנד ואיים נוספים. לאוקיינוס מחוברים מספר ימים: ים קארה, ים מזרח-סיביר, הים הנורווגי, ים ברנץ ועוד.
רכס הרים תת-ימי, הנקרא רכס לומונוסוב, מחלק את האוקיינוס לשני חלקים: אוקיינוס הקרח האירואסיאתי (הנמצא בצד המזרחי של הרכס) ואוקיינוס הקרח הצפון אמריקאי (הנמצא בצד המערבי של הרכס). שני החלקים נקראים גם נאנסן והיפרבוריאן בהתאמה.
לאוקיינוס זורמים מים רבים בעיקר מן האוקיינוס האטלנטי דרך זרם הים הנורווגי, הנכנס לאוקיינוס הקרח וזורם לאורך החוף האירואסיאתי. מים זורמים לתוך האוקיינוס גם מן האוקיינוס השקט דרך מצר ברינג. זרם המים היוצא מן האוקיינוס זורם בעיקר לזרם הים המזרחי של גרינלנד. טמפרטורת המים ומליחותם משתנה במשך השנה בהתאם לקיפאון והפשרת הקרח. במשך רוב השנה שטח האוקיינוס מכוסה קרח, מה שמגביל את פעילות בעלי החיים באוקיינוס לאזורים המופשרים והדרומיים יותר. אזור הקוטב והאוקיינוס מהווים את המקור העיקרי לאוויר הקר, הגורם כאשר נפגש בקווי הרוחב האמצעיים (20–70 מעלות צפון) עם אוויר חם מהאזור המשווני, לפעילות מזג אוויר ענפה, הכוללת משקעים קפואים (שלג) ונוזליים (גשם). באוקיינוס אין נמלים רבים ותנועת המסחר בו נמוכה, אך דרכו עוברת הדרך הימית הקצרה ביותר בין צפון אמריקה לרוסיה. הנמלים העיקריים של אוקיינוס הקרח הצפוני ממוקמים בערים מורמנסק וארכנגלסק שברוסיה. פעם בשנה נערך בגרינלנד ועידת האוקיינוס הארקטי בו מתקבלות החלטות בנוגע לאוקיינוס. מדענים צופים שבעקבות ההתחממות העולמית, כל הקרחונים באוקיינוס הקרח הצפוני יִמַּסּוּ.[דרושה הבהרה]
טריטוריות השוכנות לחופי האוקיינוס

רוסיה רוסיה
דנמרק דנמרק - דרך האי גרינלנד, ואיים נוספים.
קנדה קנדה
איסלנד איסלנד
נורווגיה נורווגיה - כולל דרך הטריטוריה של האי סְבָאלְבָּרְד, ואיים נוספים.
ארצות הברית ארצות הברית - דרך אלסקה ואיים נוספים.
גלריה

קרחון ימי באוקיינוס הקרח הצפוני, שחלקו התת-מימי נגלה לעין אף הוא, בשל המים השקטים באוקיינוס.
שלושה דובי קוטב מתקרבים לצוללת צי ארצות הברית "הונולולו" בסמוך לקוטב הצפוני.
קונפדרציית הכדורגל של אסיה

| --- | --- |
 
 ענפי ספורט:  כדורגל
 תחום השיפוט:  יבשתי, אסיה, אוסטרליה, גואם ואיי מריאנה הצפוניים
 השתייכות:  FIFA
 מיקום המטה:  קואלה לומפור, מלזיה
 נשיא:  בחרייןסלאמן בן אברהים אאל ח'ליפה
 יושב ראש:  Salman Bin Ibrahim Al-Khalifa 
 תאריך ייסוד:  1954
 מספר חברות:  47
 ארגוני בת:   5   AFF (דרום מזרח)  CAFA (מרכז)  EAFF (מזרח)  SAFF (דרום)  WAFF (מערב)
 http://www.the-afc.com
 
| קונפדרציות FIFA |
| --- | --- |
   CONCACAF | CONMEBOL | CAF | UEFA | AFC | OFC : 
קונפדרציית הכדורגל של אסיה (באנגלית: Asian Football Confederation, ראשי תיבות AFC) היא הגוף העליון של הכדורגל ביבשת אסיה, ואחת משש הקונפדרציות האזוריות במסגרת פיפ"א.
הקונפדרציה נוסדה ב-1954 והיא מארגנת תחרויות הן ברמת הנבחרות – גביע אסיה (מקביל לאליפות אירופה בכדורגל) ותחרות העבר גביע האתגר של ה-AFC, והן ברמת הקבוצות – ליגת האלופות האסיאתית (מקביל לליגת האלופות) וגביע AFC, וגביעי העבר גביע אסיה למחזיקות גביע והסופר קאפ האסיאתי.
בנוסף הקונפדרציה מחלקת כל שנה את פרס כדורגלן השנה באסיה לכדורגלן האסיאתי הטוב ביותר.
בשנת 1978 גורשה ישראל מהקונפדרציה, עקב החרמת ישראל בספורט על-ידי מדינות מוסלמיות וערביות (ולצדן גם צפון-קוריאה).
לאחר התפרקות ברית המועצות, בשנות ה-90 של המאה ה-20, צורפו לקונפדרציה גם מדינות עצמאיות חדשות מסוימות שהיו לפני כן רפובליקות בשטחה האסיאתי של ברית המועצות לשעבר, ביניהן קזחסטן שב-2002 עזבה את הקונפדרציה האסיאתית – והצטרפה לאופ"א האירופאית.
לעומתם, בשנת 2005 החליטה אוסטרליה באופן עצמאי להצטרף לקונפדרציה האסיאתית, ולעזוב את זאת של אוקיאניה.
חברות בארגון > חברות לשעבר

ישראל ישראל (1954–1974), הושעתה מתחרויות ה-AFC בשנת 1974, כתוצאה מהצעתה של כווית להשעותה. ההצעה התקבלה ברוב של 17 מול 13 עם 6 הימנעויות. הפכה לחברה מלאה באופ"א החל מ-1994.
ניו זילנד ניו זילנד (1964); מהחברות המקימות של קונפדרציית הכדורגל של אוקיאניה ב-1966, ומאז חברה בה.
דרום תימן דרום תימן (1972–1990); הצטרפה לצפון תימן וכיום היא חברה כתימן.
קזחסטן קזחסטן (1993–2002); הצטרפה לאופ"א ב-2002 מרצונה.
דירוג נוכחי לנבחרות AFC

להלן דירוג הנבחרות ב-AFC לפי הדירוג העולמי של פיפ"א לנבחרות גברים ולנבחרות נשים:
טורנירים אזוריים > לנבחרות

גביע אסיה בכדורגל לאומות – הגביע הראשון בחשיבותו לנבחרות באסיה.
גביע הסולידריות (בעבר נקרא גביע האתגר של ה-AFC) – הגביע השני בחשיבותו לנבחרות באסיה.
אליפות אסיה בכדורגל נשים – הגביע הראשון בחשיבותו לנבחרות נשים באסיה.
טורנירים אזוריים > למועדונים

ליגת האלופות האסיאתית – הגביע הראשון בחשיבותו למועדונים באסיה (נקרא בעבר "גביע אסיה למחזיקות גביע" ולאחר מכן "גביע האלופות האסיאתי").
ליגת האלופות האסייתית 2 הגביע השני בחשיבותו למועדונים באסיה (עד 2015 התקיים "גביע נשיא ה-AFC", שלאחר מכן נטמע בתוך גביע ה-AFC).
טורנירים אזוריים > טורנירים של הפדרציות הכפופות ל-AFC

אליפות איגוד מדינות דרום-מזרח אסיה בכדורגל (ASEAN/AFF), נקרא גם "גביע AFF סוזוקי" (בעבר נקרא בעבר "גביע טייגר").
אליפות פדרציית הכדורגל של דרום אסיה (SAFF), נקרא גם "גביע SAFF סוזוקי".
גביע פדרציית הכדורגל של מזרח אסיה (EAFF), נקרא גם "אליפות EAFF E-1".
אליפות פדרציית הכדורגל של מערב אסיה (WAFF), נקראת גם "אליפות ה-WAFF".
אליפות פדרציית הכדורגל של מרכז אסיה (CAFA).
גביע המפרץ לאומות, נקרא גם "גביע המפרץ" – מאורגן על ידי פדרציית המפרץ הערבי לכדורגל (AGCFF).
טורנירים אזוריים > טורנירים לנערים ונוער

גביע אסיה בכדורגל עד גיל 23
גביע אסיה בכדורגל עד גיל 20
גביע אסיה בכדורגל עד גיל 17
אליפות אסיה בכדורגל נשים עד גיל 20
אליפות אסיה בכדורגל נשים עד גיל 17
ראו גם

טורניר ברקליס אסיה
הערות שוליים

↑  Dart, J (2019) Palestinian football and national identity under occupation. Managing Sport and Leisure. ISSN 2375-0472 DOI: https://doi.org/10.1080/23750472.2019.1641140, p. 9
↑  דירוג נבחרות כדורגל גברים באתר פיפ"א
↑  דירוג נבחרות כדורגל נשים באתר פיפ"א
| כדורגל בין-לאומי |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
       פיפ"א | גביע העולם | גביע הקונפדרציות | הדירוג העולמי | כדורגלן השנה        אוקיאניה: OFC – גביע אוקיאניה לאומות      אירופה: UEFA – אליפות אירופה      אסיה: AFC – גביע אסיה      אפריקה: CAF – גביע אפריקה לאומות      דרום אמריקה: CONMEBOL – קופה אמריקה      צפון ומרכז אמריקה: CONCACAF – גביע הזהב
| כדורגל נשים בין-לאומי |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
       פיפ"א | גביע העולם לנשים | אלגארבה | גביע קפריסין | הדירוג העולמי לנשים | כדורגלנית השנה                   (עד גיל 20 • עד גיל 17)        אוקיאניה: OFC – אליפות אוקיאניה      אירופה: UEFA – אליפות אירופה (עד גיל 19 • עד גיל 17)      אסיה: AFC – אליפות אסיה      אפריקה: CAF – אליפות אפריקה      דרום אמריקה: CONMEBOL – קופה אמריקה      צפון ומרכז אמריקה: CONCACAF – גביע הזהב
| --- | --- |
בקרת זהויות :  GND: 5287869-7  LCCN: n2005209199  VIAF: 265741855   WorldCat (עם VIAF): 265741855 
תת הפדרציות של ה-AFC
מארק ריילנס

| --- | --- |

מארק ריילנס
 לידה:  18 בינואר 1960 (בן 65) אשפורד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1980 
 מקום לימודים:  האקדמיה המלכותית לאמנות הדרמה (1980)  University School of Milwaukee 
 בן או בת זוג:  קלייר ואן קמפן (21 בדצמבר 1989–18 בינואר 2025) 
 פרסים והוקרה:  פרס טוני לשחקן הטוב ביותר במחזה (2011)  פרס טוני לשחקן הטוב ביותר במחזה (2014)  פרס עולם התיאטרון (2008)  פרס האקדמיה הבריטית לטלוויזיה לשחקן הטוב ביותר (8 במאי 2016)  Knight Bachelor (1 בינואר 2017)  פרס אוסקר לשחקן המשנה הטוב ביותר (2015)  פרס דרמה דסק לשחקן מצטיין במחזה  פרס אוליבייה  פרס ליגת הדרמה  Sam Wanamaker Award 
 אתר אינטרנט
 פרופיל ב-IMDb
 
דייוויד מארק ריילנס ווטרס (באנגלית: David Mark Rylance Waters; נולד ב-18 בינואר 1960), הידוע בשם מארק ריילנס, הוא שחקן, במאי תיאטרון ומחזאי אנגלי. הוא היה המנהל האמנותי הראשון של תיאטרון השייקספיר גלוב בלונדון בין השנים 1995 ו-2005. בקולנוע השתתף בסרטים "הספרים של פרוספרו" (1991), "מלאכים וחרקים" (1995), "המכון של בינג'אמנטה" (1996) והסרט "אינטימיות" (2001). על תפקידו כרודולף אבל בסרט "גשר המרגלים" מ-2015 זכה בפרס אוסקר לשחקן המשנה הטוב ביותר ובפרס באפט"א לשחקן המשנה הטוב ביותר.
הופעת הבכורה של ריילנס הייתה בתיאטרון סיטיזנס בגלאזגו בשנת 1980. ב-1994 זכה בפרס אוליבייה לשחקן הטוב ביותר על משחקו במחזה "מהומה רבה על לא דבר". ב-2010 זכה שוב בפרס אוליביה על המחזה "ג'רוזלם". ב-2008 זכה בפרס טוני על תפקידו במחזה "בואינג בואינג" וב-2011 זכה בפרס טוני על תפקידו ב"ג'רוזלם". ב-2014 זכה בפרס טוני בפעם השלישית על הופעתו במחזה "הלילה השנים עשר". בטלוויזיה זכה ריילנס ב-2005 בפרס באפט"א לטלוויזיה לשחקן הטוב ביותר על תפקידו כדייוויד קלי בדרמה "The Government Inspector" של ערוץ 4. הוא היה מועמד לפרס אמי, לפרס גלובוס הזהב ולפרס גילדת שחקני המסך על תפקידו כתומאס קרומוול במיני-סדרה "וולף הול" משנת 2015.
ביוגרפיה

ריילנס נולד באשפורד שבמחוז קנט. הוא בנם של אן (שם נעורים: סקינר) ודייוויד ווטרס, שניהם מורים לאנגלית. סבתו הייתה אירית. אחותו סוזאנה (אנ') היא זמרת אופרה וסופרת, ואחיו ג'ונתן עובד כאוצר יין במסעדה של אליס ווטרס בברקלי שבקליפורניה. ב-1962 עברו הוריו לקונטיקט וב-1969 עברו לוויסקונסין שם לימד אביו ב-"University School of Milwaukee", שבו למד גם ריילנס. הוא כיכב ברוב המחזות שהועלו בבית הספר בבימויו של דייל גוצמן, בהם תפקיד ראשי בהפקה של "המלט" בשנת 1976. בהפקה של בית הספר של המחזה "רומיאו ויוליה" שיחק בתפקיד רומיאו.
ביוגרפיה > קריירה

ריילנס בחר בשם הבמה "מארק ריילנס" מכיוון שבאיגוד השחקנים (Equity) היה רשום מישהו אחר בשם המקורי שרצה "מארק ווטרס". בשנים 1978 עד 1980 למד באקדמיה המלכותית לאמנות הדרמה אצל יו קרוטוול (אנ'). הוא למד עם ברברה ברידגמונט בבית הספר למשחק כריסאליס בבלהם שבלונדון. ב-1980 התחיל לעבוד בתיאטרון סיטינז שבגלאזגו. בשנים 1982 ו-1983 הופיע עם הלהקה השייקספירית המלכותית בסטרטפורד אפון אייבון ובלונדון.
ב-1988 שיחק ריילנס בתפקיד המלט יחד עם הלהקה השייקספירית המלכותית בהפקה של רון דניאלס במשך שנה בסיור הופעות באירלנד ובבריטניה, ואחר כך בסטרטפורד אפון אייבון. המחזה הוצג בסיור הופעות בארצות הברית במשך שנתיים. ב-1990 הקימו ריילנס וקלייר ואן קמפן (אנ') (אשתו לעתיד) להקת תיאטרון משלהם בשם "Phoebus' Cart". לאחר שנה העלתה הלהקה את המחזה "הסערה".
ב-1991 שיחק ריילנס בתפקיד הראשי בסרטו של ג'יליס מק'קינון "The Grass Arena", וזכה בפרס השבועון "רדיו טיימס" כשחקן החדש הטוב ביותר. ב-1993 כיכב בהפקה של המחזה "מהומה רבה על לא דבר" בבימויו של מת'יו וורקוס שהועלה ב"תיאטרון המלכה" בהפקת תלמה הולט. על תפקידו כבנדיק זכה ריילנס בפרס אוליבייה לשחקן הטוב ביותר. הוא שיחק בתפקיד הראשי כדייוויד קלי (אנ') המומחה לכלי נשק בסרטו של פיטר קוסמינסקי "The Government Inspector", בהפקה של ערוץ 4 עליו זכה בפרס באפט"א לטלוויזיה לשחקן הטוב ביותר בשנת 2005.
ב-2007 שיחק בלונדון במחזה "בואינג-בואינג". ב-2008 שיחק באותו תפקיד בברודוויי וזכה על הופעתו בפרס "Drama Desk" ובפרס טוני. ב-2009 זכה ריילנס בפרס חוג מבקרי התיאטרון לשחקן הטוב ביותר על תפקידו כג'וני ביירון במחזה "ג'רוזלם" מאת ג'ז באטרוורת' (אנ') שהוצג בתיאטרון רויאל קורט בלונדון.
ב-2010 כיכב ריילנס בהפקה מחודשת של המחזה "La Bête" מאת דייוויד הירסון. ההצגה הועלתה בתחילה בתיאטרון הקומדיה בלונדון, ואחרי כן הועבר ל"תיאטרון מיוזיק בוקס" בברודוויי. עוד ב-2010 זכה ריילנס בפרס אוליבייה נוסף על תפקידו כג'וני ביירון במחזה "ג'רוזלם" בתיאטרון אפולו בלונדון. ב-2011 זכה בפעם השנייה בפרס טוני על תפקיד זה בהפקה של המחזה בברודוויי.
בשנת105 כיכב בתפקיד הראשי בעיבוד של סטיבן ספילברג לספר הילדים "העי"ג" מאת רואלד דאל. הסרט יצא לאקרנים בקיץ 2016.
ב-2015 שיחק ריילנס בתפקיד תומאס קרומוול במיני-סדרה "וולף הול", עיבוד של BBC Two לרומנים ההיסטוריים "וולף הול" ו-"Bring Up The Bodies" מאת הילרי מנטל. על תפקיד זה היה מועמד לפרס אמי לבידור בפריים טיים לשחקן ראשי מצטיין במיני-סדרה או בסרט. ב-15 בפברואר 2015 השתתף ריילנס בתוכנית הרדיו "Desert Island Discs" של ה-BBC.
ריילנס כיכב בסרט הקולנוע "גשר המרגלים" שיצא לאקרנים באוקטובר 2015. את הסרט ביים סטיבן ספילברג ומככבים בו טום הנקס, איימי ראיין ואלן אלדה. הסרט עוסק במשבר מטוס הריגול U-2, במעצרו והרשעתו של סוכן הריגול הסובייטי רודולף אבל, ובחילופי השבויים של אבל והטייס גארי פאוורס. ריילנס גילם את דמותו של אבל וזכה לשבחים רבים על הופעתו. על תפקיד זה זכה בפרס אוסקר לשחקן המשנה הטוב ביותר, בפרס באפט"א לשחקן המשנה הטוב ביותר ובפרס מבקרי הקולנוע של ניו יורק. כמו כן היה מועמד לפרס גלובוס הזהב ולפרס גילדת שחקני המסך.
בשנת 2016 הצטלם לסרטו של כריסטופר נולאן "דנקרק" לצד טום הארדי, קיליאן מרפי והארי סטיילס. הסרט יצא ביולי 2017.
בשנת 2022 שיחק בתפקיד הראשי בסרט "החליפה" (אנ').
ביוגרפיה > תיאטרון גלוב של שייקספיר

ב-1995 מונה ריילנס למנהל האמנותי הראשון של תיאטרון הגלוב המשוחזר, וכיהן בתפקיד זה עד 2005. בתקופה זו ריילנס ביים ושיחק בכל העונות של התיאטרון, במחזות של שייקספיר ושל אחרים. בין ההפקות בהן השתתף היו המחזה "הלילה השנים עשר" שהשתתפו בו רק גברים, וריילנס שיחק בתפקיד אוליביה, והמחזה "ריצ'רד השני" בו שיחק בתפקיד הראשי. בהנהלתו בוצעו בגלוב גם מחזות חדשים, שהראשון בהם היה "Augustine's Oak" מאת פיטר אוסוולד (אנ') שהועלה בשנת 1999. המחזה השני שהועלה ב-2002 היה "The Golden Ass or the Curious Man" שוב מאת אוסוולד.
ב-2005 הוצג המחזה השלישי מאת אוסוולד שנכתב עבור הגלוב, המחזה "The Storm" שהוא עיבוד למחזה "Rudens (The Rope)" מאת המחזאי הרומאי פלאוטוס. הופעות בולטות נוספות בתקופתו של ריילנס היו ב-2002 בהפקת "הלילה השנים עשר" במידל טמפל לציון 400 שנה מהצגת הבכורה של המחזה, ובקיץ 2004 הפקת המחזה "מידה כנגד מידה" בהמפטון קורט.
ב-2007 זכה ריילנס בפרס סם ואנאמייקר יחד עם אשתו קלייר ואן קמפן ועם מעצבת התלבושות ג'ני טירמני, על עבודתם במשך עשר השנים הראשונות של הגלוב של שייקספיר. ב-2013 הועלתה בברודוויי הפקה של הגלוב של המחזות "הלילה השנים עשר" בהשתתפות גברים בלבד, עם ריילנס בתפקיד אוליביה, ו"ריצ'רד השלישי" בו ריילנס שיחק בתפקיד ריצ'רד. על הופעתו כאוליביה זכה ריילנס בפעם השלישית בפרס טוני והיה מועמד לפרס על הופעתו ב"ריצ'רד השלישי.
ביוגרפיה > חיים אישיים

ריילנס החל לצאת עם הבמאית והמחזאית קלייר ואן קמפן בשנת 1987 כשעבד בהפקה של "היהודי הנודד" בהתיאטרון המלכותי הלאומי. השניים התחתנו באוקספורדשייר ב-21 בדצמבר 1989. ריילנס היה אב חורג לבנותיה של ואן קמפן מנישואיה הקודמים, השחקנית ג'ולייט ריילנס והבמאית נטשה ואן קמפן. ביולי 2012 נפטרה נטשה בגיל 28, עקב כך ביטל ריילנס את השתתפותו בטקס הפתיחה של האולימפיאדה ב-2012, והשחקן קנת בראנה החליף אותו.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 |  | The McGuffin |  |  |
| 1987 |  | Hearts of Fire | פיץ |  |
| 1991 |  | The Grass Arena | ג'ון הילי |  |
| 1991 | הספרים של פרוספרו | Prospero's Books | פרדיננד |  |
| 1995 | המכון של בינג'אמנטה | Institute Benjamenta |  |  |
| 1995 | מלאכים וחרקים | Angels & Insects | ויליאם אדמסון |  |
| 2000 | ויליאם שייקספיר | William Shakespeare |  | שייקספיר גלוב |
| 2001 | אינטימיות | Intimacy | ג'יי |  |
| 2008 | בת בולין האחרת | The Other Boleyn Girl | תומאס בולין |  |
| 2011 | בליץ | Blitz | ברוס רוברטס |  |
| 2011 | אנונימי | Anonymous | הנרי קונדל |  |
| 2013 | יום וליל | Days and Nights | סטיבן |  |
| 2015 | מתנקש על הכוונת | The Gunman | קוקס |  |
| 2015 | גשר המרגלים | Bridge of Spies | רודולף אבל |  |
| 2016 | העי"ג | The BFG | העי"ג |  |
| 2017 | דנקרק | Dunkirk | מר דואסון |  |
| 2018 | שחקן מספר אחת | Ready Player One | ג'יימס הולידיי |  |
| 2020 | מחכים לברברים | Waiting the Barbarians | השופט |  |
| 2020 | משפט השבעה משיקגו | The Trial of the Chicago 7 | ויליאם קנסטלר |  |
| 2021 | אל תסתכלו למעלה | Don't Look Up | פיטר |  |
| 2021 | חבטה מנצחת (אנ') | The Phantom of the Open | מוריס פליטקרופט (אנ') |  |
| 2022 | החליפה | The Outfit | לאונרד |  |
| 2022 | עצמות והכל (אנ') | Bones & All | סאלי |  |
| TBA |  | The Way of the Wind | שטן |  |
| TBA |  | The Brutalist |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 |  | Wallenberg: A Hero's Story | ניקי פודור |  |
| 1993 |  | Love Lies Bleeding | קון |  |
| 1995 |  | Loving |  |  |
| 1995 | המלט | Hamlet | המלט |  |
| 1997 | הנרי החמישי | Henry V | הנרי החמישי, מלך אנגליה |  |
| 2001 |  | Changing Stages | בתפקיד עצמו |  |
| 2003 | לאונרדו | Leonardo | לאונרדו דה וינצ'י |  |
| 2003 | ריצ'רד השני | Richard II | ריצ'רד השני, מלך אנגליה |  |
| 2005 |  | The Government Inspector | דייוויד קלי |  |
| 2015-2014 | בינג | Bing | פלופ | דיבוב; 78 פרקים |
| 2015 | וולף הול | Wolf Hall | תומאס קרומוול | תפקיד ראשי; 6 פרקים |
| 2022 | מלחמת הצללים | The Undeclared War | ג'ון יבסלי | סדרת טלוויזיה; 6 פרקים |
| 2024 |  | Wolf Hall: The Mirror and the Light | תומאס קרומוול | תפקיד ראשי; 6 פרקים |
תפקידים בתיאטרון

| שנה | שם | תפקיד | תיאטרון |
| --- | --- | --- | --- |
| 1981 | Desperado Corner | באזה | Citizens' Theatre, גלאזגו |
| 1982 | הסערה | אריאל | הלהקה השייקספירית המלכותית |
| 1989 | המלט | המלט | הלהקה השייקספירית המלכותית |
| 1989 | רומיאו ויוליה | רומיאו | הלהקה השייקספירית המלכותית |
| 1991 | המלט | המלט | התיאטרון הרפרטוארי האמריקני |
| 1991 | השחף | טרפלב | התיאטרון הרפרטוארי האמריקני |
| 1993 | הנרי החמישי | הנרי החמישי | TFANA, ניו יורק |
| 1993 | מהומה רבה על לא דבר | בנדיק | תיאטרון קווינס |
| 1994 | כטוב בעיניכם | טאצ'סטון | TFANA, ניו יורק |
| 1994 | True West | לי / אוסטין | דונמאר ורהאוס |
| 1995 | מקבת' | מקבת' | תיאטרון גריניץ' |
| 2000 | Live x 3 | הנרי | התיאטרון המלכותי הלאומי |
| 2007 | בואינג בואינג | רוברט | תיאטרון קומדי |
| 2007 | I am Shakespeare | פרנק | סיור הופעות בבריטניה |
| 2008 | פר גינט | פר גינט | תיאטרון גאתרי, מיניאפוליס |
| 2008 | בואינג בואינג | רוברט | תיאטרון לונגקר, ניו יורק |
| 2009 | ג'רוזלם מאת ג'ז באטרוורת' (אנ') | ג'וני ביירון | תיאטרון רויאל קורט |
| 2009 | סוף משחק מאת סמואל בקט | חאם | Duchess Theatre |
| 2010 | ג'רוזלם מאת ג'ז באטרוורת' | ג'וני ביירון | תיאטרון אפולו |
| 2010 | La Bete מאת דייוויד הירסון (אנ') | ואלר | תיאטרון קומדי תיאטרון מיוזיק בוקס, ברודוויי |
| 2010 | ג'רוזלם מאת ג'ז באטרוורת' | ג'וני ביירון | תיאטרון מיוזיק בוקס, ברודוויי תיאטרון אפולו |
| 2012 | ריצ'רד השלישי / הלילה השנים עשר | ריצ'רד השלישי / אוליביה | תיאטרון אפולו |
| 2013 | Nice Fish מאת מארק ריילנס ולואיס ג'נקינס | רון | תיאטרון גאת'רי |
| 2013, 2014 | ריצ'רד השלישי / הלילה השנים עשר | ריצ'רד השלישי / אוליביה | תיאטרון בלסקו, ברודוויי |
| 2015 | Farinelli and the King מאת קלייר ואן קמפן | המלך פיליפ החמישי | סם ואנאמייקר פלייהאוס תיאטרון הדוכס מיורק |
| 2016 | Nice Fish מאת מארק ריילנס ולואיס ג'נקינס | רון | סנט אן ורהאוס |
פרסים ומועמדויות > פרס אוסקר

| שנה | קטגוריה | עבור | תוצאה |
| --- | --- | --- | --- |
| 2015 | שחקן המשנה הטוב ביותר | גשר המרגלים | זכייה |
פרסים ומועמדויות > פרס באפט"א לקולנוע

| שנה | קטגוריה | עבור | תוצאה |
| --- | --- | --- | --- |
| 2015 | השחקן הטוב ביותר בתפקיד משנה | גשר המרגלים | זכייה |
פרסים ומועמדויות > פרס באפט"א לטלוויזיה

| שנה | קטגוריה | עבור | תוצאה |
| --- | --- | --- | --- |
| 2005 | פרס באפט"א לטלוויזיה לשחקן הטוב ביותר | מבקר המדינה | זכייה |
| 2015 | פרס באפט"א לטלוויזיה לשחקן הטוב ביותר | וולף הול | זכייה |
פרסים ומועמדויות > פרס גלובוס הזהב

| שנה | קטגוריה | עבור | תוצאה |
| --- | --- | --- | --- |
| 2015 | שחקן המשנה הטוב ביותר - סרט קולנוע | גשר המרגלים | מועמדות |
| 2015 | השחקן הטוב ביותר במיני-סדרה או בסרט טלוויזיה | וולף הול | מועמדות |
פרסים ומועמדויות > פרס אוליבייה

| שנה | קטגוריה | עבור | תוצאה |
| --- | --- | --- | --- |
| 1983 | השחקן הטוב ביותר בתפקיד משנה | Arden of Faversham | מועמדות |
| 1994 | השחקן הטוב ביותר | מהומה רבה על לא דבר | זכייה |
| 2003 | השחקן הטוב ביותר | הלילה השנים עשר | מועמדות |
| 2008 | השחקן הטוב ביותר | בואינג-בואינג | מועמדות |
| 2010 | השחקן הטוב ביותר | Jerusalem | זכייה |
| 2011 | השחקן הטוב ביותר | La Bête | מועמדות |
| 2013 | השחקן הטוב ביותר | הלילה השנים עשר | מועמדות |
| 2016 | השחקן הטוב ביותר | Farinelli and the King | מועמדות |
פרסים ומועמדויות > פרס אמי לבידור בפריים טיים

| שנה | קטגוריה | עבור | תוצאה |
| --- | --- | --- | --- |
| 2015 | שחקן ראשי מצטיין במיני-סדרה או בסרט | וולף הול | מועמדות |
פרסים ומועמדויות > פרס גילדת שחקני המסך

| שנה | קטגוריה | עבור | תוצאה |
| --- | --- | --- | --- |
| 2015 | שחקן המשנה הטוב ביותר בסרט קולנוע | גשר המרגלים | מועמדות |
| 2015 | השחקן הטוב ביותר בסרט טלוויזיה או במיני-סדרה | וולף הול | מועמדות |